ועדת המשנה לבטיחות בדרכים, כנסת 20, פרוטוקול מספר 11, 2017-11-06 08:30

יעקב אשר: בוקר טוב, אני מתכבד לפתוח את ישיבת ועדת המשנה של הבטיחות בדרכים – ישיבה כבר 9 או 11 מאז שהוקמה הוועדה.

יעקב אשר: אנחנו רואים חשיבות רבה מאוד בכך שאנחנו לא מרפים בדברים שאנחנו יכולים לעשות.

יעקב אשר: כמובן, עינינו נשואות לדרג המבצע, אבל אנחנו מנסים לדחוף כל הזמן, ולהציק כל הזמן למשרדי הממשלה בכל המלחמה הזאת שלנו בתאונות הדרכים.

יעקב אשר: אנחנו עוקבים אחר הנתונים.

יעקב אשר: אנחנו מקבלים – הצוות של הוועדה ואני מקבלים נתונים על בסיס יומי.

יעקב אשר: לצערנו הרב, עדיין לא מראים על ירידה דרסטית, למרות שגם ירידה של חמישה עד עשרה אנשים פחות שנהרגים בשנה, זה גם עולם ומלואו, אבל עדיין אנחנו לא רואים את הירידה הדרסטית.

יעקב אשר: אבל אנחנו פועלים בכל המישורים.

יעקב אשר: נקיים דיון רחב בעוד כמה ימים, ב-14 בחודש, ביום הבטיחות בדרכים.

יעקב אשר: יהיה דיון מורחב של הוועדה בראשותו של איתן כבל יחד אתנו, דיון רחב מאוד על אחריות הרשויות המקומיות, ואיך להפוך את הרשות המקומית לאסרטיבית יותר, במיוחד גם בנושאים בטיחותיים סטנדרטיים רגילים – תשתיות ודברים מהסוג הזה, וגם, ובמיוחד לאור התקנה החדשה או החוק שנכנס, המאפשר לפקחים ברשויות המקומיות לאכוף את כל המכה החדשה הזאת שנקראת האופניים החשמליים.

יעקב אשר: זה לא מכה – אופניים חשמליים זה דבר טוב: זה מוריד זיהום אוויר ומפחית לחצים, אבל אנחנו צריכים להיכנס לאיזושהי הסדרה.

יעקב אשר: אני פונה שוב מה שפניתי בישיבה הקודמת וגם פניתי אישית לשר מעל במת הכנסת בשבוע שעבר, למשרד המשפטים ולמשרד התחבורה, לשקול שוב ולהכין תוכנית של רישוי מסוים, שיהיה בכל הכלים החשמליים, מהאופניים החשמליים, עובר דרך הקורקינט וההובר בורד, וכל הדברים האלה.

יעקב אשר: בשעה זו שאנחנו מדברים בטח ממציאים עוד כלי תחבורה כזה או אחר, איזשהו רישוי מינימלי עם הדרכה מינימלית, עם אחריות הורית מינימלית, עם אפשרות לאכיפה מינימלית, וביטוח, כי כל הדבר הזה הוא פרוץ.

יעקב אשר: אני שוב קורא לשר התחבורה ולשרת המשפטים, שמתנגדים בשלב זה לנושא של הרישוי – אפשר לעשות רישוי מינימלי בלי עודף רגולציה מיותרת כדי להסדיר את זה.

יעקב אשר: לא ייתכן שמאות-אלפי אנשים נמצאים על הכבישים ועל המדרכות בכלים מכלים שונים, ואין על זה שום אחריות.

יעקב אשר: שום דבר.

יעקב אשר: דבר נוסף, אני מבקש גם לקראת הישיבה – נמצאים פה מהרשות?

יעקב אשר: רחלי המנכ"לית צריכה להגיע?

יעקב אשר: לא.

יעקב אשר: אז אתה מייצג אותנו היום?

יעקב אשר: אני מבקש מכם את הדוחות המאוד חשובים שאתם מוציאים כל יום.

יעקב אשר: הייתי מבקש לעשות ניתוח לקראת הישיבה הבאה, כי אני ראיתי שם כל מיני נתונים.

יעקב אשר: אחד הנתונים, על זה שבאופן יחסי כרגע השנה, בלי עין הרע, עשרה הרוגים פחות משנה שעברה.

יעקב אשר: לדעתי, זה השתנה אתמול בלילה.

יעקב אשר: כל אחד זה עולם מלא, אבל מה שכן ראיתי שם – יש ירידה במה שנקרא בציבור היהודי ועלייה בציבור הערבי שוב.

יעקב אשר: זו נקודה נוספת שדנו בה, ואולי יש לדון בה גם בהמשך, אבל אני רוצה לראות את ההשפעה, כי הנתונים מראים לנו סיסמוגרף למה אנחנו עושים, והאם יש לזה השפעה.

יעקב אשר: מה שעוד ראיתי בנתונים האלה, שיש ירידה בין הבין-עירוני לעומת העירוני.

יעקב אשר: לקראת הישיבה הבאה זה נורא חשוב, כי קודם כל – אחזור על מה שאמרתי - נמצאים פה נציגי המשטרה.

יעקב אשר: אני לא אוהב להחמיא יותר מדי, אבל אני חושב שהמשטרה בשלושת-רבעי השנה האחרונה, במיוחד עם כניסתו של דורון, האכיפה בבין-עירוני הרבה יותר חזקה, ואני חושב שרואים את זה גם בתוצאות של הסטטיסטיקה הזאת.

יעקב אשר: לכן אבקש ניתוח מסודר שלכם, כבר לקראת סוף שנה, כדי לדעת על מה לשים את הפוקוס ועל מה ללכת.

יעקב אשר: היום הדיון שלנו הוא דיון המשך לדיון קודם שיזם ידידנו חברנו יעקב פרי בנושא קידום הטכוגרף בארץ וחקיקתו והכנסתו לפעילות כאן.

יעקב אשר: קיימנו דיון מאוד-מאוד אפקטיבי, אני חושב.

יעקב אשר: אני מקווה שהיום נשמע על ההתקדמות של העניין הזה – האם יש עדיין חסמים, האם אנחנו נמצאים פחות או יותר במסלול לוח הזמנים שדיברנו עליו בפעם הקודמת, ואם יש חסמים, אנא תאמרו את זה כאן ועכשיו, ותאריך יעד לכניסתו של הטכוגרף לפעילות במשאיות, באוטובוסים ובכל הדברים הללו.

יעקב אשר: נפתח עם חבר הכנסת פרי.

יעקב אשר: לאחר מכן אבנר ממשרד התחבורה – היום תהיה הראשון.

יעקב אשר: תדווח לנו היכן אנחנו עומדים.

יעקב אשר: נשמע התייחסות של משרד החוץ, אם יש בעיות או הדברים הולכים כפי שצריך, ומצגת של הרשות הלאומית לבטיחות בדרכים, והיום מועצת המובילים, נמצא אתנו גבי, שיציג מצגת רחבה על כל הנושא של המשאיות, כולל הנושא של הטכוגרף והדברים הללו.

יעקב אשר: חבר הכסת פרי, בבקשה.

יעקב פרי: אני קודם כל מודה לך, אדוני היושב-ראש, שבעקבות פנייתי לקדם את נושא הטכוגרף הדיגיטלי, איך אמר ראש הממשלה – הרמת את הכפפה, ואתה מקיים דיוני מעקב, וזה לא טריוויאלי.

יעקב פרי: גם אני חושב שהפורום הנכבד שנמצא פה מצביע שמכת המדינה, המכה הנוראית הזאת של תאונות הדרכים, הכאב שכל כך הרבה מאות משפחות עוברות, אם לא אלפי משפחות, צריך בכל זאת להפנים ולעשות את מה שאפשר כדי לקדם נושאים.

יעקב פרי: אחד הנושאים – אולי לא העיקריים, אבל אחד מהם הוא הטכוגרף הדיגיטלי.

יעקב פרי: אני מקווה כמוך שנקבל תשובות מספקות.

יעקב פרי: יש לי ספק, אם הדברים יתקדמו לידי כך שנוכל לברך על המוגמר, אך יש לעשות דיוני מעקב, ואני בטוח שלמרות שמדובר בהליך מורכב, אני חושב שזה קצת מוזר, שמדינה שהיא כל כך מדינת הייטק, ולא יכולה להצדיק את המיתוג שלה, תעבור מטכוגרף מכני לדיגיטלי – אני מניח שנשמע את הדברים ממשרד התחבורה, מגבי ומנציגים אחרים.

יעקב פרי: יש לי שלוש שאלות שהייתי מבקש מהנציגים השונים להתייחס אליהן.

יעקב פרי: ראשית, ידוע לנו שהצבא מתקין שלושה סוגים של מערכות בטיחות ברכים הכבדים שלו.

יעקב פרי: כך נמסר לפחות לוועדה, אם איני טועה, בדיון הקודם, והאם לא כדאי או לא צריך לבחון את האפשרות לאמץ את המודל של הצבא על כלל הרכבים הכבדים בישראל.

יעקב פרי: שא שנייה, איפה עומדת סוגיית המרכז הלוגיסטי שיש להקים בישראל?

יעקב פרי: כמה מרכזים צריך?

יעקב פרי: האם סופו של המרכז הלוגיסטי יהיה כמו סופם או אי-סופם – נקרא לזה כך - של מגרשי הלימוד המעשי, שמשנת 2003 מדברים עליהם, וכמעט אף אחד לא קם?

יעקב אשר: אתה מתכוון לחניה?

יעקב פרי: כי דיברו שנים גם על מגרשי לימוד נהיגה.

יעקב פרי: דבר לא זז בנושא, למיטב ידיעתי.

יעקב פרי: הדבר השלישי, במה כרוך הקמת מרכז לוגיסטי, הליכים סטטוטוריים, תקציב.

יעקב פרי: מי צפוי לנהל אותם או אותו?

יעקב פרי: הייתי מבקש, אדוני היושב-ראש, שנקבל בסוף הדיון המבורך שאתה יוזם גם תאריכים, יעדים של אותם תהליכים שעומדים להתרחש.

יעקב פרי: אני מודה לך על ההתייחסות.

יעקב אשר: תודה רבה, יעקב.

יעקב אשר: נתחיל אתך, אבנר.

יעקב אשר: בבקשה.

<גבי בן הרוש: חשבתי, אדוני היושב-ראש – אולי כדאי שיהיה אבנר אחרינו, שיהיו לו תשובות לאותם נושאים.

יעקב אשר: אבנר יעדכן אותנו קודם כל בהתקדמות מהישיבה הקודמת.

<אבנר פלור: בדרך כלל אני מעדכן את משרד התחבורה.

<אבנר פלור: ..

יעקב אשר: אבנר, בבקשה.

יעקב אשר: ייאמר לשבחו של גבי, שהוא מלווה אותנו בכל הישיבות, ואכפת לו ומעניין אותו וחשוב לו, ואנחנו רואים את זה בחיוב.

<אבנר פלור: אדוני היושב-ראש, למען הפרוטוקול – יש שיתוף פעולה מלא עם גבי בן-הרוש, מועצת מובילים.

<אבנר פלור: בשלוש-ארבע השנים האחרונות אנחנו בקשר רציף ושוטף, ואפילו אני מרשה לו להפריע לי בשעות הלילה המאוחרות, כך ששיתוף הפעולה מאוד פורה.

<אבנר פלור: אנחנו לגבי הטכוגרף הדיגיטלי, ובסוף הדיון, אדוני היושב-ראש, אני רוצה גם להציג את כל הפעילות שלנו מהפעם הקודמת, כל הדברים החדשים שנעשו בנושא משאיות ואוטובוסים.

<אבנר פלור: לגבי התחבורה בדיגיטלי - בדיון הקודם הצגנו את התהליך.

<אבנר פלור: אחד הנושאים החשובים הוא התקנות תקנות התעבורה, לאפשר נהיגה בין-לאומית.

<אבנר פלור: אנחנו כבר למעלה מחודשיים במסגרת משרדי הממשלה עשינו את כל הדיונים.

<אבנר פלור: סיימנו עם המשטרה, ויש לנו כרגע תיקון תקנה בנוגע לנהיגה הבין-לאומית שהושלם מבחינתנו, הועבר למשרד המשפטים.

יעקב פרי: אתה מדבר חתימה על האמנה?

<אבנר פלור: לא.

<אבנר פלור: בדיון הקודם אמרתי, שאנחנו לא מאמצים אז איז את חוק המנוחה והעבודה של האירופאים בגלל כל הבעיות שהצגתי בדיון הקודם, אבל מה שכן נתבקשנו במסגרת הדירקטיבה האירופאית והאו"ם, שנעדכן את תקנות התעבורה לגבי נהיגה בין-לאומית.

<אבנר פלור: אם יש משאיות, שנוסעות מפה לחו"ל, ואז עדכנו את התקנה ביחד עם המשטרה והגורמים הרלוונטיים.

<אבנר פלור: עלו מספר בעיות, שכרגע אנחנו בוחנים אותן, כמו הנושא של אכיפה עם הטכוגרף הדיגיטלי.

<אבנר פלור: זה מחייב אותנו גם לתיקוני חקיקה ראשית, כלומר כן לבוא ולאפשר שימוש בטכוגרף הדיגיטלי לאכיפה.

<אבנר פלור: אלה נושאים שעלו, ואנחנו בתהליכי עבודה שלהם.

<אבנר פלור: כמו שאמרתי, הועבר למשרד המשפטים- - -

יעקב אשר: כולל תיקוני החקיקה שבאים בעקבותיו?

<אבנר פלור: החקיקה הראשית עדיין לא, כי סיימנו רק בשבועיים האחרונים את הדין ודברים עם המשטרה, ואז זה מחייב אותנו, ללמוד מה קורה בקהילה האירופאית בנושא האכיפה.

<אבנר פלור: לכן בשבועיים הקרובים יתקיים דיון של משרד התחבורה יחד עם נציגת משרד החוץ באו"ם, ללמוד את הנושא, גם בנושא של האכיפה, וגם לראות איך מקדמים את חתימת האמנה.

<אבנר פלור: כלומר כמו שאמרתי, אנחנו מתקדמים במקביל – במקביל לתיקון התקנה של תקנות התעבורה אנחנו בקשר עם הקהילה האירופאית, האו"ם בנוגע לנושא של ללמוד את נושא האכיפה, וגם איך מזרזים את תהליך החתימה של האמנה.

<אבנר פלור: כפי שאתם יודעים, הוא תהליך ארוך.

<אבנר פלור: למעלה מחצי שנה מחויב, אחרי שמקבלים אותנו, אמורים להפיץ את זה לכל מדינות האו"ם, לקבל את ההסכמה.

יעקב אשר: מתי לוח הזמנים שלך שאנחנו מגיעים לחלק הזה של לפני החצי שנה של ההפצה והאישור?

<אבנר פלור: תכף גם נציג משרד החוץ יציג, אבל בשבועיים הקרובים תהיה פגישה, ונוכל לחזור אליכם, כפי שאדוני היושב-ראש ביקש.

יעקב אשר: פגישה עם נציגי האיחוד האירופי?

<אבנר פלור: כן.

<אבנר פלור: אדוני היושב-ראש ביקש, וזה נעשה.

<אבנר פלור: כל שלושה חודשים מוגש אליך דוח התקדמות.

<אבנר פלור: לפני חודשיים הוגש דוח, ואחרי הנסיעה הזאת נגיש דוח מעודכן – אני מקווה שעם לוחות זמנים, לפחות לגבי הצפי.

יעקב אשר: אתם צופים קושי בשלב הזה מולם, או אתם מגיעים מוכנים?

<אבנר פלור: אנחנו מגיעים עד כמה שניתן מוכנים.

<אבנר פלור: כל מה שנתבקשנו לעשות, ביצענו.

<אבנר פלור: אחד הדברים החשובים היה הנושא של תיקון התקנות.

<אבנר פלור: הם ביקשו מאתנו לנסות להתאים עד כמה שניתן לדירקטיבה האירופית, וזה נעשה.

יעקב אשר: תיקון התקנות מחייב עוד משהו סטטוטורי, או זה כבר עבר?

<אבנר פלור: מבחינת תיקון התקנות של תקנות התעבורה, כאמור זה עבר הליך שימוע גם פנים ממשלתי וגם חוץ ממשלתי.

<אבנר פלור: ברגע שמשרד המשפטים יסיים את הפעילות, נביא את זה לוועדת הכלכלה.

יעקב פרי: וזה דובר על משאיות?

יעקב פרי: אוטובוסים?

יעקב פרי: כל הרכב הכבד?

<אבנר פלור: אנחנו מתייחסים בשלב הראשון לפחת לגבי הנושא של הטכוגרף הדיגיטלי למעל 8 טון.

<אבנר פלור: הנושא הנוסף, כפי שאמרתי, הוא חתימה על אמנה.

<אבנר פלור: במקביל לזה, כפי שאתם יודעים – תכף אתייחס, בסוף, לנושא המרכז הלוגיסטי, שאבהיר קצת יותר, אבל הכוונה שיהיה מרכז כלשהו, שכפי שהצגנו בדיון הקודם לגבי הכרטיסים של הטכוגרף הדיגיטלי עבור הנהג, עבור האכיפה, עבור קצין הבטיחות ועבור המשטרה וכו', יהיה גם מרכז שיקום להפצת אותם כרטיסים, שמחויב להיות מאושר על-ידי האיחוד האירופי.

<אבנר פלור: זה משהו שהוא גם בתהליך עבודה במקביל עם ממשל זמין, שהוא הגורם האמור ליישם את זה מבחינה ממשלתית.

<אבנר פלור: פה אנחנו גם מתקדמים במקביל לכך.

יעקב אשר: אני רוצה לחזור לקטע של החקיקה הראשית.

יעקב אשר: כשאמרת שאנחנו מתקדמים במקביל, האם יש טיוטה של התיקונים הללו?

יעקב אשר: זה לא קשור לתקנות.

יעקב אשר: הן צריכות להגיע לוועדה – אני מקווה שאפשר יהיה לעשות אותן מהר.

יעקב אשר: חקיקה ראשית יכולה לקחת זמן.

יעקב אשר: השאלה, האם כאן אתם כבר מוכנים עם הצעות של מה שצריך לעשות, או אתם מחכים לשמוע מהאירופאים?

יעקב אשר: כי החקיקה הראשית מתייחסת אל עצמנו, איך אנחנו אוכפים את זה.

יעקב אשר: כדאי במקביל, שזה יתחיל להגיע לכיוון הוועדה.

יעקב אשר: חקיקה ראשית היא דבר הרבה יותר מסובך לתקן מאשר תקנות.

<אבנר פלור: נכון.

<אבנר פלור: אנחנו במסגרת הדיונים עם המשטרה, שהעלו את זה, יש מספר נושאים שכרגע נבחנים ונבדקים, אבל בכדי להכין את התיקון של החקיקה הראשית, בשבועיים הקרובים, כפי שאמרתי, תהיה פגישה.

<אבנר פלור: יש המון שאלות שהמשטרה העלתה, ונלמד מהאירופאים איך הם עשו את התהליך.

יעקב אשר: זה גם קשור לאותה פגישה קריטית בעוד שבועיים.

<אבנר פלור: נכון, אבל חשוב להדגיש – זה לא היה תנאי של האירופאים להמשך הליך החתימה על האמנה.

יעקב אשר: זה אנחנו רוצים כדי שהמשטרה תוכל לאכוף את זה.

יעקב אשר: אחרת זה לא שווה.

<אבנר פלור: אנחנו נתקדם במקביל וכמה שיותר מהר.

<אבנר פלור: התהליך הוא ארוך.

יעקב אשר: אני מבקש לסכם.

יעקב אשר: בעצם יש פגישה שבה אנחנו מקווים שהדברים יוסדרו וימשיכו קדימה.

יעקב אשר: בפגישה הזאת אתם תיחשפו, אם צריך, דברים נוספים להוסיף בחקיקה, אבל בעצם בעוד שבועיים אפשר להתחיל את המרוץ המהיר, להעביר לוועדה את התיקונים של החקיקה, כדי שאפשר יהיה להתחיל דיונים בעניין הזה, כי בסופו של יום, אם נתנהל מהר, אנחנו צריכים להיפגש עם החקיקה והביצוע של הדבר הזה בעוד תקופה מסוימת.

יעקב אשר: כדאי שנהיה מוכנים לזה.

<אבנר פלור: לגבי החקיקה של תקנות התעבורה, זה במשרד המשפטים.

<אבנר פלור: יש פה גם נציג שלהם.

<אבנר פלור: אנחנו נבקש לזרז את התהליך.

<אבנר פלור: לגבי החקיקה הראשית, אני מקווה שאחרי השבועיים האלה נבוא אליכם.

יעקב אשר: תוכלו להתקדם.

יעקב אשר: טוב.

יעקב אשר: בבקשה, רצית להמשיך.

<אבנר פלור: אני מעדיך להמשיך אחרי שאשמע את כולם.

יעקב פרי: רק בקריאת ביניים אומר – יש לי הרבה הערכה.

יעקב פרי: אני יודע שאתם עסוקים, עובדים, מתכוונים.

יעקב פרי: התחושה שלי כחבר בוועדה היא שהדברים נסחבים.

יעקב פרי: אני יודע את כל התהליך הבירוקרטי עם משרד המשפטים, עם משרד החוץ והאיחוד האירופאי, אבל אנחנו מדברים פה על שאמור להציל חיים.

יעקב פרי: זה נראה לי בירוקרטי כבד כמעט ללא סיכוי.

יעקב פרי: אני מוכרח לומר לך את תחושתי.

<אבנר פלור: אלה דברים שלא רק תלויים בנו.

יעקב אשר: יעקב ידידי, אני רוצה לומר לך שכשאני משווה את הדברים שדיברנו בשייבה הקודמת, אנחנו פחות או יותר עומדים באותם לוחות זמנים דווקא בהתקדמות של העניין.

יעקב אשר: כשאני מקבל טלפונים ממשרד התחבורה ומהמשטרה ונמצא בקשר, ויש שם - טלפונים של לפני חודש וחודש וחצי, כדי לקדם ולראות, התחושה שלי – שוב, כמובן, הבירוקרטיה היא בעייתית וגדולה, אבל אני מקווה ומרגיש שהדברים כן מתקדמים.

יעקב אשר: אנחנו נמשיך לעקוב אחר העניין הזה.

יעקב אשר: נעשה מה שאפשר בעניין.

<אבנר פלור: אם אפשר, אולי גם אומר את ההתקדמות שהיתה לנו בנושאים השונים מאז הדיון הקודם.

<אבנר פלור: דיוני המעקב מאוד חשובים.

<אבנר פלור: קודם כל, לגבי הנושא של תיקון חקיקה ראשית לחונך, ברכב כבד, השתלמות - לפני כשבועיים זה היה בוועדת השרים לענייני חקיקה.

<אבנר פלור: ביקשו מאתנו מספר בדיקות שנבדוק.

<אבנר פלור: תוך חודש זה אמור להגיע שוב, ואני מקווה שנמשיך את התהליך.

<אבנר פלור: הכוונה, לחייב רכב כבד באוטובוסים בחונך, וגם השתלמות – פעם בשנתיים או חמש שנים, תלוי, גם לרכב כבד וגם לאוטובוסים – שם זה לא קיים.

<אבנר פלור: נושא של קציני בטיחות, אדוני היושב-ראש.

<אבנר פלור: היה פה דיון, וב-28.11 יהיה דיון נוסף על תיקוני התקנות של קציני הבטיחות.

<אבנר פלור: גם תזכורת לגבי התוספת הששית מינואר 2018.

<אבנר פלור: יחד עם הרשות גם נצא לקמפיין פרסומי.

<אבנר פלור: כפי שאתם יודעים, מינואר 2018 יהיה יישום של התוספת הששית בנוגע לניקוד העבירות וכו' כמו, נניח, לפלאפון – שאדם מדבר בפלאפון ללא דיבורית, זה עולה מ-4 נקודות ל-8 נקודות, עומס יתר.

יעקב אשר: מה שאושר לפני כמה חודשים בוועדה.

<אבנר פלור: בדיוק.

<אבנר פלור: הנושא של מערכות בטיחות – אתמול השר גם חתם על חיוב התקנת מערכות בטיחות לרכב פרטי מינואר 2018, כלומר מינואר 2018 כלי רכב הפרטיים ועד 3.5 טון לרכב מסחרי מחויב במערכות בטיחות- - -

יעקב אשר: מאיזו שנה של רכב?

<אבנר פלור: אני מדבר על חדש.

<אבנר פלור: לגבי רכב משומש, אנחנו יצאנו מ-19.9 בהליך, למעלה מ-180 מיליון שקל, התחילו להתקין לרכב משומש, כלומר כל אזרח שרוצה להתקין רכב משומש משנת 2000 ומעלה, גם מערכת סטייה מנתיב וגם שמירת מרחק, מקבל הטבה של עד 1,500 שקלים למשך שלוש שנים.

<אבנר פלור: זה גם בתהליך עבודה.

<אבנר פלור: עד היום התקינו למעלה מ-3,000- - -

יעקב אשר: יש היענות לזה?

<אבנר פלור: כן.

<אבנר פלור: גם נצא בקמפיין פרסומי, להביא לידיעה.

<אבנר פלור: כמו כן, בנושא של קשירת מטען – גם פה התקדמנו.

<אבנר פלור: כמו שאתם יודעים, הוכן תקן ישראלי.

<אבנר פלור: אנחנו נסיים עד סוף השנה את מערכי האישור כך שבמה

<אבנר פלור: לך 2018 נצא בהשתלמות לנהגים יחד עם הרשות הלאומית, משרד התחבורה ומועצת מובילים תצא עם פילוט של למעלה מ-500 נהגים, סדרנים, משטרה וכו', שיבצעו את ההשתלמות הזו, לפי התוכנית החדשה.

<אבנר פלור: זה גם נושא חשוב.

<אבנר פלור: אני מקווה שברבעון הראשון של 2018 נצא עם הפילוט, כלומר להתאים עד כמה שניתן את התקנות הישראליות, את הדרישות הישראליות והתקן הישראלי למה שקורה בעולם.

<אבנר פלור: נושא חשוב – נושא התשתיות.

<אבנר פלור: הקצינו למעלה מ-230 מיליון שקל – זה גם מוצג כאן, אדוני היושב-ראש, במוקדי סיכון בשנת 2017, והסכום הזה הולך וגדל.

<אבנר פלור: גם לגבי פניות שמאלה, גם למעלה מ-100 מיליון ש"ח, כלומר אנחנו מתייחסים גם להיבט של הרכב, גם להיבט של הנהג וגם להיבט של התשתית.

<אבנר פלור: תודה.

יעקב אשר: תודה, גבי.

יעקב אשר: משרד החוץ, יש לכם מה להשלים על התהליך, שמעניין אותנו מאוד?

<בן רביד: בן, ממחלקת אמנות בין-לאומיות.

<בן רביד: אנחנו ממתינים לסיום ההליכים הפנימיים, ואז נתחיל את ההליך הפורמלי של הצטרפות לאמנה.

<בן רביד: נוצר הקשר עם האו"ם, אבני שיח.

יעקב אשר: נקבעה אותה פגישה של עוד שבועיים?

<אבנר פלור: נציג משרד התחבורה עם נציג משרד החוץ באו"ם אמורים להיפגש בשבועיים הקרובים.

יעקב אשר: עוד משהו להוסיף?

יעקב אשר: אתם לא צופים בעיות מיוחדות.

<בן רביד: לא.

יעקב אשר: טוב.

יעקב אשר: גבי.

<גבי בן הרוש: אני רוצה תשובות, כי אני שומע את משרד החוץ, שהוא מתכוון עוד שבועיים רק להיפגש.

<גבי בן הרוש: אני מ-2003 מחכה.

יעקב אשר: גבי, זה לא שיעור היסטוריה.

יעקב אשר: אנחנו עם הפנים קדימה.

יעקב אשר: בבקשה.

<גבי בן הרוש: אדוני היושב-ראש, אני מברך כמו כל ועדה וכל ישיבה, אבל לצערי, מזמן הפסקתי להיות אופטימי.

<גבי בן הרוש: בדיון הקודם הייתי בחו"ל, וקראתי את הפרוטוקול של הישיבה.

<גבי בן הרוש: קראתי את ההערות שלך.

<גבי בן הרוש: במקביל לפרוטוקול ישבתי עם אגף התנועה, עם היועצים המשפטיים.

<גבי בן הרוש: ישבתי עם מנכ"ל נתיבי ישראל.

<גבי בן הרוש: מעבר לישיבות וסיכום דיונים לא קיימת שום התקדמות, לצערי.

<גבי בן הרוש: אני מכיר את זה.

<גבי בן הרוש: אותה ישיבה שלא הייתי, לפחות עשיתי דבר אחד טוב – כמעט 200 עולים חדשים הבאתי ארצה עם הסוכנות היהודית, שהם יהודים.

<גבי בן הרוש: הבאנו נהגים לאוטובוסים, הבאנו נהגים למשאיות, משפחות מאוקראינה, ממוסקבה, יהודים.

<גבי בן הרוש: לפחות זה.

<גבי בן הרוש: אני אמשיך ללוות את הוועדה הזאת.

<גבי בן הרוש: היא חשובה.

<גבי בן הרוש: אני מרגיש את הלהט שיש בכם, אבל בואו נתייחס לנושא הדיון - הטכוגרף הדיגיטלי, כי מסתבר גם מהעיתונות שפונה אליי, שאני עצרתי את ההתקדמות של הטכוגרף הדיגיטלי.

<גבי בן הרוש: זו הקופסה השחורה בעצם.

<גבי בן הרוש: אנחנו רואים פה את הטכוגרף הדיגיטלי, שנהג בחו"ל – או תעודת הזהות או רשיון הנהיגה – זה מה שמפעיל את המערכת והזיהוי שלו, וזה אישי, לעומת – ויש פה הבסיס של הנתונים, משטרה או כל פקח אחר שירצה להוריד נתונים, קופסה סגורה שאי-אפשר לגעת בה – לעומת הטכוגרף האנלוגי שקיים אצלנו באוטובוסים ובמשאיות.

<גבי בן הרוש: הטכוגרף הזה מיוצר עם האוטובוסים במשאיות.

<גבי בן הרוש: כשהוא מגיע לישראל, אנחנו הולכים לטכוגרף הפרימיטיבי, אנלוגי.

<גבי בן הרוש: אישי כרטיס ידני ל-24 שעות, אישי לנהג.

<גבי בן הרוש: אם זה באוטובוס, מתחלפים, אז הנהג לוקח אתו את הטכוגרף.

<גבי בן הרוש: אם זה במשאית – זה מלווה את הנהג.

יעקב פרי: לא הבנתי.

<גבי בן הרוש: האוטובוסים בדרך כלל – מתחלפים הנהגים במשמרות, אז הם מחליפים את הטכוגרף.

<גבי בן הרוש: הטכוגרף, הכרטיס הזה הוא ל-24 שעות, והוא ידני.

<גבי בן הרוש: הוא מתנקז במשרד.

<גבי בן הרוש: אם רוצים לעשות אכיפה, והמשטרה תדע לעשות אכיפה, אין בעיה.

<גבי בן הרוש: אתן לכם דוגמאות שפנו אליי.

<גבי בן הרוש: מצד שמאל, הטכוגרף, הבחור הזה שנתיים לא הוציא את הכרטיס מהמשאית.

<גבי בן הרוש: שימו לב – הסיבובים השחורים כל הזמן.

<גבי בן הרוש: נהג המשאית הזה נסע שנתיים בלי טסט ובלי ביטוח.

<גבי בן הרוש: זה אנלוגי.

<גבי בן הרוש: זה מה שקיים בארץ.

<גבי בן הרוש: לעומת זאת, מצד ימין פונה אליי מנהל משרד ברחובות ואומר לי: תפסו את הנהג שלי 14 שעות, תראה אם אתה יכול לעזור.

<גבי בן הרוש: אז אנחנו רואים שאם רוצים לעשות אכיפה, ואכיפה גם בטכוגרף הזה, היא אפשרית.

<גבי בן הרוש: רק צריך להכשיר את השוטרים, וללמד אותם איך לאכוף את זה.

<גבי בן הרוש: איך אני עושה את האכיפה, מה שהמשטרה לא עושה, או את הביקורת על הנהגים – יש בכל משאית, בכל אוטובוס מערכת איתורן ומערכות.

<גבי בן הרוש: אני עושה הצלבה לשעות והיכן שהנהג הזה.

<גבי בן הרוש: מה שאין לי בטכוגרף – הוא אומר מהירות הנסיעה, שעות העבודה ושעות המנוחה.

<גבי בן הרוש: הטכוגרף לא אומר לי איפה הנהג נמצא.

<גבי בן הרוש: לעומת זאת, באיתורן אני יודע לזהות אם הנהג היה בנסיעות פרטיות, מחוץ למסגרת העבודה.

<גבי בן הרוש: זה התרומה שאנחנו מדברים, מה הולך.

<גבי בן הרוש: אל"ף, הטכוגרף הדיגיטלי הוא אמין ומדויק.

<גבי בן הרוש: הוא מאובטח.

<גבי בן הרוש: הזיכרון – 365 יום – שנה – לעומת הטכוגרף שיש לנו היום.

<גבי בן הרוש: התקנה מחייבת אותנו לחצי שנה – 185 יום.

<גבי בן הרוש: כל זה לשנה.

<גבי בן הרוש: כלומר אפשר לבצע אכיפה מדויקת ואמינה.

<גבי בן הרוש: הכרטיסים החכמים, הזיכרון - במקום ידני, שכל יום הנהג יחליף את הטכוגרף, יש לו כרטיס ל-28 יום.

<גבי בן הרוש: זה טוב לסידור העבודה, לכולם.

<גבי בן הרוש: יש מאגר חודשי.

<גבי בן הרוש: זה אומר, שאם מכניסים את הטכוגרף הדיגיטלי אנחנו הולכים לעידן מצוין.

<גבי בן הרוש: שיפור הבטיחות, מדויק, מהיר, אינו מוטל בספק, ביטול אפשרות לזיופים - מה שאנחנו נתקלים היום עם הניירות, להתחזות נהגים.

<גבי בן הרוש: היום הנהגים מתחלפים באוטובוסים, במשאיות, ואם שוטר עוצר אותו, הוא לא יודע בעצם שהוא סיים משמרת- - -

יעקב פרי: איך הטכוגרף הדיגיטלי מבטל זיוף נהגים?

<גבי בן הרוש: כי הכרטיס הוא אישי.

<גבי בן הרוש: אתה מכניס את רשיון הנהיגה או את תעודת הזהות – המאגר שומר את כל הנתונים, לעומת הטכוגרף שעל נייר – אז קרעת אותו, התחלת עכשיו את שעות העבודה.

<שמעון לוקמן: בפרטי הנהג נשמרת הפעילות של הנהג.

<גבי בן הרוש: אכיפה ובקרה יעילה.

<גבי בן הרוש: הלא מה קורה – למה אני מעלה את הנושא הזה, ואני רץ אחרי המשטרה להקים יחידה מיוחדת, שאני דורש אותה מ-2002 - כי התחרות לא הוגנת.

<גבי בן הרוש: זה שאני אשמור על החוק ואקפיד על התקנה והכול – המתחרה שלי יכול להרשות לעצמו להחליף משאית לנהג, או לתת לו לעבוד מסביב לשעון.

<גבי בן הרוש: אז שווה - אחד לשנתיים ייתפס – שווה.

<גבי בן הרוש: בעסקת טיעון אחרי ארבע שנים שמגיעים לבית משפט - גם שווה.

<גבי בן הרוש: הטכוגרף הדיגיטלי – אני מתאר לעצמי שיסגור את זה.

<גבי בן הרוש: רבותיי חברי הכנסת, תראו פעילות אישית לא של מועצת המנהלים אלא שלי כמנכ"ל צעיר.

<גבי בן הרוש: ב-97' פניתי ליצחק לוי, שהיה שר התחבורה.

<גבי בן הרוש: היו לי 100 נהגים שכירים ועוד 70 קבלנים.

<גבי בן הרוש: אני פניתי לשר במכתב אישי.

<גבי בן הרוש: ביקשתי ליישם תקנה 168, שעות עבודה.

<גבי בן הרוש: רק ביקשתי לדעת, אילו הנחיות אני נותן לנהגים אחרי שעות עבודה, אחרי 4 שעות, שהטכוגרף מחייב - איפה הם נעצרים למנוחה.

<גבי בן הרוש: התחלי את ההליך הזה ב-97' באופן אישי כמנכ"ל חברה.

<גבי בן הרוש: תראו את התשובה שקיבלתי מהמדינה אחרי שנה - פניות הציבור, שאכן יש בעיה, ואנחנו מטפלים בה.

<גבי בן הרוש: מ-97'.

<גבי בן הרוש: אדוני חבר הכנסת פרי, מה ששכחתי לציין - הטכוגרף הדיגיטלי קודם כל, זה מעבר בין מדינות – מה שאין לנו בארץ, שאבנר, לא הזכרת, והוא מהבהב אחרי ארבע שעות לנהג בנורית לעצור למנוחה.

<גבי בן הרוש: חסר לאותו נהג שייתפס.

<גבי בן הרוש: אני שואל שאלה פשוטה: הבאנו את זה לישראל.

<גבי בן הרוש: הוא מתחיל להבהב.

<גבי בן הרוש: אני ראיתי בפרוטוקול ששאלת את המכובדים, אדוני.

<גבי בן הרוש: אף אחד לא נתן לך תשובה.

<גבי בן הרוש: זה ב-97' התחלתי במהלך.

<גבי בן הרוש: נהג אוטובוס מאילת לבית המשפט העליון בנושא תקנת שעות עבודה - בית המשפט העליון אמר:

<גבי בן הרוש: תתקנו את התקנה גם לאוטובוס וגם למשאית.

<גבי בן הרוש: זה מכשול בפני עיוור.

<גבי בן הרוש: מ-99' – אנחנו ב-2017 – תקנת שעות עבודה לא תוקנה.

<גבי בן הרוש: אז בואו נכניס טכנולוגיה, נכניס קופסאות.

<גבי בן הרוש: אבל הנה, בבקשה, ואני מתריע, וכמה שרים שהתחלפו, והשר הזה קדנציה שלישית, והנושא לא בא לוועדת הכלכלה.

<גבי בן הרוש: לי לא אכפת לקבל כל החלטה, אבל לא ייתכן - זה נהפך לביזיון.

יעקב אשר: רגע.

יעקב אשר: אבנר, יש לך מה לומר בעניין התקנות האלה?

<אבנר פלור: כן.

<אבנר פלור: אמרתי גם בדיון הקודם – היות שהנושאים האלה של מרחב העבודה, 128, עלה כבר שנים, היות שיש קושי למדינת ישראל ליישם את הדירקטיבה האירופאית, הוחלט להשאיר את זה כפי שזה היום, וללכת עם הטכוגרף הדיגיטלי כפי שזה היום.

<אבנר פלור: היו המון בעיות עם זה במסגרת השינויים שעשינו.

יעקב אשר: לא הבנתי את התשובה.

<גבי בן הרוש: ברשותך, באירופה הנהיגה היתה 90 שעות מתוך 12.

<גבי בן הרוש: מותר פעמיים בשבוע לחרוג ל-10 שעות, בתנאי שאתה לא עובר את השעות השבועיות או החודשיות, אבל כל זה, זה בתחרות בין מדינות, שמי שמגרמניה או מצרפת או הולנד – הם עוברים לפי איזה כלל.

<גבי בן הרוש: אני שואל, הבאנו את הטכוגרף הישראלי.

<גבי בן הרוש: הוא מהבהב לנהג.

<גבי בן הרוש: אני תכף מגיע לשוליים.

<גבי בן הרוש: מה אני עושה?

<גבי בן הרוש: הוא מהבהב.

<גבי בן הרוש: מה אני עושה?

<גבי בן הרוש: שמתי טכנולוגיה מתקדמת.

<גבי בן הרוש: מה עושה אותו נהג?

<אבנר פלור: אנחנו שואלים, כיום, שהנהג, לא מהבהב לו, אבל הוא עבר את שעות העבודה והמנוחה.

<אבנר פלור: מה הוא עושה היום?

<אבנר פלור: עובד בניגוד לחוק, נכון?

<גבי בן הרוש: נכון.

<אבנר פלור: אתה אומר: יש לי טכוגרף דיגיטלי.

<אבנר פלור: הוא יהבהב לי.

<אבנר פלור: מה אתם מציעים – איפה הוא יכול לעצור.

<אבנר פלור: זה מה שאתה מעלה.

<גבי בן הרוש: נכון.

יעקב אשר: שני היבטים – גם התקנות וגם איפה.

יעקב אשר: שאלה: אתה לא חייב לקחת את כל התקנות האירופאיות.

יעקב אשר: השאלה אם אנחנו יכולים לקחת משם תיקונים מסוימים שאפשר לעשות.

<אבנר פלור: לגבי שעות עבודה ומנוחה, לא ניתן לקחת- - -

יעקב אשר: אני רוצה לשמוע את משרד העבודה והרווחה בעניין הזה.

<מאיר דוד: מאיר דוד, מנהל אגף אכיפה, משרד העבודה.

<מאיר דוד: לגבי תקנה 168, אני מסכים עם גבי.

<מאיר דוד: היא גם סותרת את חוק שעות עבודה ומנוחה.

<מאיר דוד: החוק מדבר על כך שהפסקה בין משמרת למשמרת צריכה להיות שמונה שעות.

<מאיר דוד: תקנת הבטיחות מדברת על שבע שעות.

<מאיר דוד: זה כבר סותר חוק.

<מאיר דוד: לא ייתכן שתקנה תסתור חוק.

<מאיר דוד: אז כבר חובה לתקן את הסעיף הזה בתקנת הבטיחות.

<מאיר דוד: מעבר לכך, תקנת הבטיחות בנושא ההפסקות היא באה ומיטיבה יותר; היא מחמירה יותר מהוראות החוק.

<מאיר דוד: בעניין תקנה 168, חובה לתקן את העניין, הפסקה בין משמרת למשמרת.

<מאיר דוד: סיים עבודה ביום מסוים - הוא לא יכול להתחיל לעבוד לפי החוק – פחות משמונה שעות מנוחה, הוא צריך.

<מאיר דוד: זה בעניין התקנות.

יעקב אשר: ומי צריך לתקן את זה?

<מאיר דוד: משרד התחבורה.

<אבנר פלור: אני פעם ראשונה שומע אותך.

יעקב אשר: חברים, אתם באותה ממשלה?

<מאיר דוד: חוק שעות עבודה ומנוחה- - -

<אבנר פלור: בדקת את המשמעויות האלה, אם הולכים למהלך של 7 שעות או 6 שעות?

<מאיר דוד: לא בדקתי את המשמעויות.

<מאיר דוד: אני אומר – החוק מדבר על הפסקה בין משמרת למשמרת היא שמונה שעות.

<מאיר דוד: לא ייתכן שתקנה תסתור חוק.

<מאיר דוד: אם אתם רוצים לתקן את החוק, תבקשו לתקן את החוק.

<מאיר דוד: יש פה נציג משרד המשפטים.

יעקב אשר: בבקשה.

<גבי בן הרוש: אני לבד העליתי את זה מספר פעמים.

<דרור וגשל: זה בהחלט לא מוסיף כבוד לממשלה, שננהל את הדיון הזה פה.

<דרור וגשל: זה נמצא במשרד המשפטים.

<דרור וגשל: שיפנה.

יעקב אשר: אני מציע – ונגיד את זה גם בסיכום - אני מבקש לראות את הקורלציה בין נושא הבטיחות לבין שעות עבודה ומנוחה.

יעקב אשר: אל תפחדו, אבנר, מתיקונים ומלקיחת נקודות מסוימות מהתקנות באירופה.

יעקב אשר: לא חייבים לקחת הכול ולהפוך להיות אירופאי ושוודי.

יעקב אשר: חברים, אנחנו צריכים להתאים עצמנו לסכנות, לבעיות.

יעקב אשר: יש דברים שכל ילד מבין שיש מספר שעות מסוים, שאי-אפשר אחריהן לתפקד בצורה נורמלית.

יעקב אשר: תכף נגיע גם לתשתיות.

יעקב אשר: מה שאני מבקש כחלק מההחלטה היום, שיכונס צוות של הממשלה בעניין הזה.

יעקב אשר: אני רוצה התייחסות לעניין הזה.

יעקב אשר: נעשה על זה ישיבת מעקב.

יעקב אשר: אני מבקש שהתשובה תהיה קודם כל בכתב אלינו, האם התכנסה ומה עלה בצוות המשותף של משרד המשפטים, תחבורה, משרד העבודה, ואם יש עוד משרדים רלוונטיים – משטרת ישראל אולי, שצריכה לאכוף את זה אחר כך.

יעקב אשר: בהיבט של תיקון 168, כשיושבים, בואו כבר תדברו על שאר הדברים שהועלו פה.

יעקב אשר: אני מבקש שתוך חודש יהיה לנו נייר בעניין הזה, ולאחר מכן נראה אם צריך לעשות ישיבה.

יעקב אשר: אני מבקש מעקב שלך, מנהלת הוועדה.

<גבי בן הרוש: אדוני, אמשיך.

<גבי בן הרוש: זה מה שאמר בג"ץ ב-99', ואני מחכה שמשרדי הממשלה יגידו לי באיזה חוק אני חי, החלטה.

<גבי בן הרוש: רבותיי, תראו, משנת 2003, אני נכנס רגע לנושא של התשתיות וההשלכות.

<גבי בן הרוש: 67 הרוגים בשול הדרך.

<גבי בן הרוש: זה כל שנה מלווה אותנו.

<גבי בן הרוש: עתרנו לבג"ץ ב-2003.

<גבי בן הרוש: משכתי את העתירה, שהיתה הסכמה של המדינה שזה יהיה פרויקט לאומי.

<גבי בן הרוש: לעקוף את כל הוועדות האזוריות ו-וועדות התכנון, שיהיו לנו מפרצי חניה.

<גבי בן הרוש: כבר ב-2003 - זו ההתחייבות של מע"צ.

<גבי בן הרוש: חבר הכנסת רשף העלה שאילתה לשר התחבורה ב-2003.

<גבי בן הרוש: משרד התחבורה אמר: הנושא בתהליך, מתקדם עם מועצת המובילים.

<גבי בן הרוש: מ-2003 אני מחפש את מפרץ החניה הראשון שיהיה קיים.

<גבי בן הרוש: בבקשה.

<גבי בן הרוש: סיורים ממע"צ.

<גבי בן הרוש: עשיתי את כל הסיורים בכל הארץ.

<גבי בן הרוש: למפות אזורים.

יעקב אשר: היתה התחייבות של המדינה בבג"ץ?

<גבי בן הרוש: כן.

<גבי בן הרוש: בבקשה, אדוני.

יעקב אשר: נגמר לך התקציב לבג"ץ?

יעקב אשר: לך לבג"ץ.

<גבי בן הרוש: 2003.

יעקב אשר: לא.

<גבי בן הרוש: אני מנסה להיות אופטימי, ואני אוהב את אבנר ומעריך אותו, אבל כל כך הרבה שנים, ואנחנו מדברים על נושא – לא עושים טובה לגבי.

<גבי בן הרוש: זה נושא בטיחות.

<גבי בן הרוש: אנחנו משלמים בחיים יום-יום, ואם המדינה אדישה, ואנחנו עוברים מוועדה לוועדה – תן לי להתקדם.

<גבי בן הרוש: זה ההתחייבות לבג"ץ, וזו ההתחייבות של מע"ץ, לפחות ב-2003.

<גבי בן הרוש: פניתי ליועץ המשפטי לממשלה בשני נושאים, כי מה זה טכוגרף דיגיטלי – הוא מדבר שעות עבודה ומנוחה, עייפות נהג ובעצם צריך לתת תנאים לעצירה.

<גבי בן הרוש: פניתי ליועץ המשפטי, לווינשטיין, כבר ב-2009, בשני הנושאים האלה.

<גבי בן הרוש: אני קורא לזה זילות של בית המשפט.

<גבי בן הרוש: אם החלטות כאלה עד היום לא מיושמות, לצערי, אני לא יודע איפה אני חי.

<גבי בן הרוש: נתקדם לתשתיות.

<גבי בן הרוש: כביש 1 במדינת ישראל, כביש מודרני.

<גבי בן הרוש: תראו את האסונות שקורים לנו בשוליים.

<גבי בן הרוש: כל עצירה עולה בחיי אדם.

<גבי בן הרוש: פה ששת תלמידי הישיבה שנהרגו עם הכניסה של המשאית.

<גבי בן הרוש: זה בכביש 6, שהוא כביש מודרני, השול.

<גבי בן הרוש: תראו את מספר ההרוגים בכל תאונה כזו.

<גבי בן הרוש: השוליים בעצם אמורים להיות מעל 3 מטר.

<גבי בן הרוש: השוליים בפועל בארץ, בדוק – 2.40.

<גבי בן הרוש: המשאיות והאוטובוסים, הרוחב שלהם - 2.55.

<גבי בן הרוש: כלומר כל עצירה אנחנו סוגרים מסלול מהיר, בתוך כביש.

<גבי בן הרוש: טרי.

<גבי בן הרוש: הנה, אנחנו כל שנה.

<גבי בן הרוש: אמא עם הבת עצרה להחליף גלגל – נהרגו.

<גבי בן הרוש: אני מדבר ב-2017 ו-2018.

<גבי בן הרוש: תראו מה המשטרה מציעה לנו.

<גבי בן הרוש: מי שיש לו תקר – אני כבר לא מדבר משאיות ואוטובוסים וטכוגרף.

<גבי בן הרוש: מי שיש לו תקר, להמשיך לנסוע על התקר, לא לעצור בשוליים.

<גבי בן הרוש: יודעים מה המשמעות?

<גבי בן הרוש: שזה מחמם את הצמיג עולה באש.

<גבי בן הרוש: זה הפתרון שנותנים לנו ב-2017?

<גבי בן הרוש: זה התשתיות המודרניות בישראל?

<גבי בן הרוש: אתם רואים את ההרוגים, ואני קורא את הידיעה הזאת לפני חודש ופשוט לא מאמין למה שאני קורא.

<גבי בן הרוש: השר הנחה את נתיבי ישראל בגלל הפקק פה בכביש 1, בכביש החדש, לקחת את השול, ולהפוך אותו למסלול.

<גבי בן הרוש: אני חשבתי שאני עיוור.

<גבי בן הרוש: אני קורא כתבה, ומסרב להאמין.

<גבי בן הרוש: כלומר שלא יהיו שוליים?

<גבי בן הרוש: אנחנו מדברים על כבישים מודרניים חדישים.

<גבי בן הרוש: שלא יהיו שולים בכלל.

<גבי בן הרוש: שאלתי את המשטרה, שאלתי את מע"צ, למישהו יש תשובות?

<גבי בן הרוש: באים לוועדת הכלכלה, ומכניסים לנו פה טכנולוגיות ופטנטים.

<גבי בן הרוש: מה הולך פה, רבותיי?

יעקב אשר: אנחנו מתכנסים לסיום.

<גבי בן הרוש: המשטרה נתנה לנו פתרון, אבל לצערי – זה אקמול לחולה סרטן.

<גבי בן הרוש: כל מי שיש לו פנצ'ר, להתקשר 100, שתבוא ניידת ותחסום את הציר.

<גבי בן הרוש: שנה שעברה נהרגו שני מתנדבים שבאו לסייע.

<גבי בן הרוש: תראו באיזו מציאות אנחנו חיים.

<גבי בן הרוש: כל משאי שנעצרת – ניידת צריכה לעמוד בשול.

<גבי בן הרוש: לא חשוב העצירה, איך עצר, איפה עצר.

<גבי בן הרוש: זה מצב נורמלי?

<גבי בן הרוש: זו התוכנית של מע"צ, 3 מטר.

<גבי בן הרוש: לא אני המצאתי את זה.

<גבי בן הרוש: נתיבי ישראל לא עומד בזה.

<גבי בן הרוש: תראו נתונים של כביש 6.

<גבי בן הרוש: מעל 5,000 כלי רכב נעצרים בשול הדרך בקטע של 140 ק"מ – לא כל מדינת ישראל.

<גבי בן הרוש: מה המשמעויות – כל יום בין 20 ל-30 רכבים נתקעים בשול.

<גבי בן הרוש: זה שלא נגמרים באסונות - יש לנו הרבה ניסים.

<גבי בן הרוש: הנה, כביש 6, אומר לי לא לעצור בשול.

<גבי בן הרוש: אז מה אתם מדברים אתי על תקנה 168?

<גבי בן הרוש: מה אנחנו מדברים על טכוגרף דיגיטלי?

<גבי בן הרוש: בדיקה בכל הארץ.

<גבי בן הרוש: אין לנו שוליים תקינים.

<גבי בן הרוש: תסתכלו מה המשטרה אומרת – עצירה בשול - אתה מקבל בעירוני ובבין-עירוני 500 שקל קנס.

<גבי בן הרוש: כלומר לא עצרתי – עברתי על החוק.

<גבי בן הרוש: עצרתי - אני עבריין.

<גבי בן הרוש: תראו דוגמה באירופה.

<גבי בן הרוש: חניון למשאיות, חניון לאוטובוסים, חניונים.

<גבי בן הרוש: אני מחפש מקום אחד במדינה מ-2003 שאוכל לומר לנהגים: תעצרו, לא יעזור.

<גבי בן הרוש: בכל מדינת ישראל, אדוני היושב-ראש, ששה מקומות חניה בכביש 6.

<גבי בן הרוש: כביש אגרה.

<גבי בן הרוש: זה מה שיש למדינה להציע לנו.

<גבי בן הרוש: תראו.

<גבי בן הרוש: אני מסיים.

<גבי בן הרוש: תראו את אירופה.

<גבי בן הרוש: משאית.

<גבי בן הרוש: עצרתי עכשיו באוקראינה כשהייתי במשלחת.

<גבי בן הרוש: 4 מטר שול.

<גבי בן הרוש: מדינה לא מפותחת.

<גבי בן הרוש: תראו משאית שלנו בכביש 1.

<גבי בן הרוש: נעצרה לקבל דוח.

<גבי בן הרוש: הנה, עומד על השול.

<גבי בן הרוש: זה מה שמציעים לנו במדינה.

<גבי בן הרוש: מפרצי חירום.

<גבי בן הרוש: רבותיי, בבקשה.

<גבי בן הרוש: זו המציאות.

יעקב אשר: אנא סכם את הדברים החשובים מאוד שאתה אומר.

<גבי בן הרוש: אני מסיים.

<גבי בן הרוש: הנה, טכוגרף דיגיטלי.

<גבי בן הרוש: תסתכלו.

<גבי בן הרוש: תודה.

יעקב אשר: תודה.

יעקב אשר: אני חושב שהדברים מדברים בעד עצמם.

יעקב אשר: גבי, סליחה שאני מפיל עליך הכול, אבל אתה משרד התחבורה.

יעקב אשר: העלינו את זה גם בישיבות הקודמות – האם יש, כמו שיש תמ"א, כלומר שמתכננים, יש תמ"א שמראה איפה עובר תשתיות לאומיות תת-קרקעיות, יש תמ"א שאומרת איפה עוברים כבישים וכו'?

יעקב אשר: האם יש תוכנית כלשהי, ברמה ארצית?

יעקב אשר: יש פה מישהו מתשתיות?

יעקב אשר: הייתי רוצה לדעת, קודם כל, ואז לראות איך אנחנו מתחילים לדחוף את העניין הזה.

יעקב אשר: אני לא יודע - האם יש איזושהי תוכנית, שנעשתה או נעשית לגבי הנושא של הוספת תוכנית ברמה המערכתית – כמובן בכבישים הבין-עירוניים הגדולים והחשובים של מקומות חניה, מקומות התאווררות, מה שנקרא, למשאיות, לאוטובוסים, גם לרכב פרטי, והגדלת האפשרויות למפרצים כאלה בפיזור נכון?

יעקב אשר: האם יש תוכנית כזו?

יעקב אשר: מתי הוכנה?

יעקב אשר: האם יש לה תקציב?

יעקב אשר: והאם היא אמורה להתבצע ומתי?

<חן כהן: שמי חן כהן, אני מנהלת אגף הנדסת תנועה במשרד התחבורה.

<חן כהן: אני יכולה לעדכן אתכם שיש תמ"א 42, שהיא תמ"א דרכים – כל הדרכים הראשיות בארץ.

<חן כהן: במסגרתה יש לנו התייחסות לאזורי עצירה.

<חן כהן: שם נאמר שבכל מקום שבו אין במרחק 30 ק"מ מחלף כלשהו או מקום עצירה עירוני אחר, יהיה אזור עצירה.

<חן כהן: באזור העצירה הזה אנחנו נותנים עדיפות, שזה יהיה באזור תחנות תדלוק, כי אם כבר עושים עצירה, שיהיה יחד עם תדלוק.

<חן כהן: אם אין תחנת תדלוק באזור, יהיה אזור עצירה.

<חן כהן: זה מחייב גם התייחסות של לשכת התכנון, כי זה צריך להיות אפשרות בנייה.

<חן כהן: אתה שם שם מקום – שירותים, משהו להתרעננות.

יעקב אשר: ברור.

יעקב אשר: לכן אני שואל.

יעקב אשר: לכן אני לא אוהב את המילה שבתוך התמ"א של הכבישים והכול, שהיא סטטוטורית, יש התייחסות למה צריך ואיפה.

<חן כהן: זה מתוך התקנות.

יעקב אשר: בתקנות זה מצוין.

יעקב אשר: השאלה היא אחת: האם יש תוכנית?

יעקב אשר: הרי תמ"א גם נותנת פס כחול, פס סגול, שאומרת איפה הדרך.

יעקב אשר: האם יש כתמים כאלה או אחרים, שמראים, לאחר בדיקה – כאן צריך להיות מפרץ?

יעקב אשר: האם יש פיזור כזה?

יעקב אשר: האם יש משהו מחייב סטטוטורי שכבר נבדק?

יעקב אשר: האפשרות של להוציא שם היתרי בנייה לאותו קיוסק ולשירותים – האם יש תמ"א מפורטת שמחייבת היום את המדינה באותם מקומות שהם אקס טריטוריה, שהם לא רשויות, או יש תקנות שאף אחד לא חשב גם ליישם אותם בעניין הזה?

<חן כהן: קודם כל, תמ"א 42 עדיין לא מאושרת בעצמה.

<חן כהן: יכול להיות שמתוך התמ"א- - -

יעקב אשר: באיזה הליך היא נמצאת?

יעקב אשר: בתכנון?

<חן כהן: כן.

יעקב אשר: מה היה קודם?

<חן כהן: קודם יש תמ"א 3 של הדרכים.

יעקב אשר: תמ"א 42 היא יותר מפורטת.

<חן כהן: כן.

יעקב אשר: אני מבקש לקבוע פגישה עם לשכת התכנון של משרד האוצר היום – זה לא משרד הפנים, ועם האנשים הנוגעים אצלכם בדבר בתכנון, כדי לראות איך מטמיעים בתוך התמ"א הזאת, ומשם מתחילים, גבי.

יעקב אשר: אני הייתי ראש עיר.

יעקב אשר: אני יודע איפה זה מתחיל.

<גבי בן הרוש: אדוני היושב-ראש, אני מכיר את תמ"א 42.

<גבי בן הרוש: אני מכיר גם את הקודמת שהיתה בתפקיד.

<גבי בן הרוש: אני רוצה לתת לכם דוגמה, שלפחות עם מנכ"ל נתיבי ישראל פרץ, סיכמתי, וכתבתי לכם את זה במכתב.

<גבי בן הרוש: יש מצב היום שכבישים, שוליים, גם מצד שמאל, 2.20, וגם מצד ימין.

<גבי בן הרוש: ביקשתי, למה אני צריך את השול בצד שמאל?

<גבי בן הרוש: לפחות לתת מענה מצד ימין.

<גבי בן הרוש: השתמשתי עם מנכ"ל מע"צ לשעבר, בנצי סלמן, שהוא מהנדס כבישים.

יעקב אשר: גבי, הבנתי.

<גבי בן הרוש: אדוני היושב-ראש, צריכים להיות פה לו"ז קבלת החלטות וביצוע.

יעקב אשר: אם יש דברים שאתה רוצה להעלות אותם - באותה ישיבה.

יעקב אשר: כאן אני רוצה להכניס לתוך התמ"א הזאת, שיכול להיות שהיא תיקח עוד חמי שנה או שנה עד תאושר, או יותר, איני יודע, אבל אני רוצה שייכנס כבר היום כתוכנית אב, איפה המקומות, וכבר היום לסמן את המקומות, היכן שצריך, בין כביש כזה לאחר בכבישים מסוימים, כמה צריכים להיות.

יעקב אשר: כי ברגע שזה נמצא בתמ"א, בסופו של דבר זה מגיע לביצוע.

יעקב אשר: זה גם מחייב את התקנות.

יעקב אשר: היום זה תקנות, ואף אחד לא יודע.

יעקב אשר: אני רוצה שזה יהיה מחייב, כי אני יודע מה הכוח – תמ"א כוחה הוא מעל תוכניות מקומיות ומעל כל דבר אחר.

יעקב אשר: צריך פשוט לעשות את זה.

יעקב אשר: אני רוצה לבחון, לראות איך התמ"א מתייחסת לאותם, באיזו רמה בפריסה ארצית, האם היא יורדת לרזולוציה של כבישים וכו' או רק מדברית בעלמא, וגם הרעיונות האלה – אני לא יודע לומר אם זה נכון, אם צריך גם בצד השמאלי שול כן או לא.

יעקב אשר: יכול להיות שיגידו לך שכדי למנוע תאונות עם אלף, עדיף שיהיה מטר אחד או שניים.

יעקב אשר: לא יודע.

יעקב אשר: תעלה את הנקודות הללו בצורה מתומצתת, ונביא אותם בפני אנשי מקצוע, או ניפגש ביחד במקרים מסוימים.

יעקב אשר: אני רוצה את הישיבה הזאת ממש בדחיפות.

יעקב אשר: הרשות הלאומית לבטיחות בדרכים.

<מאיר אלרם: תודה, אדוני.

<מאיר אלרם: מאיר אלרם, הרשות הלאומית לבטיחות בדרכים.

<מאיר אלרם: מנהל אגף תיאום גורמי חוץ.

<מאיר אלרם: אתחיל עם סטטוס בטיחות קצר, ואז אגע בתוכנית שהרשות הלאומית מובילה בנושא של רכב כבד.

<מאיר אלרם: בתחילת השנה נרשמה ירידה קלה במעורבות רכב כבד, משאיות.

<מאיר אלרם: לצערי נכון לאוקטובר, המספרים חזרו למה שאנחנו מכירים, כלומר בשנת 2017, כמו בשנים קודמות, למעשה מ-2010, אנחנו מדברים על 27% תאונות קטלניות שבהן מעורבים משאיות ואוטובוסים.

<מאיר אלרם: בסביבות 18% משאיות, ו-9% אוטובוסים.

<מאיר אלרם: המשמעות היא שכל שנה בשנים הללו וגם בשנת 2017, ככל הנראה – השנה לא הסתיימה – כ-100 אנשים נהרגים, כ-27% הרוגים בתאונות שבהן מעורבת משאית או אוטובוס, כלומר שמשאית או אוטובוס נוכחים בתאונה.

<מאיר אלרם: אנחנו לא מדברים על אשמה – זה תפקיד המשטרה.

<מאיר אלרם: אנחנו עוסקים במעורבות.

<מאיר אלרם: אני חוזר – 100 אנשים נהרגים מדי שנה בתאונות שבהן מעורבים משאית או אוטובוס.

<מאיר אלרם: אלה הנתונים.

<מאיר אלרם: אני רוצה להתייחס לכמה דגשים בתוכנית ההתהוות שלנו בנושא רכב כבד, וחלק מהדברים נאמרו.

<מאיר אלרם: גבי הזכיר את נושא התשתיות.

<מאיר אלרם: לפני כחודש מנכ"לית הרשות עו"ד רחל טבת הוציאה מכתב גם כן לגם נסים פרץ בנושא הזה, ואני מקווה שיינתן מענה גם לכבישים חדשים כמובן וגם לכבישים קיימים.

יעקב אשר: לגבי איזה חלק?

יעקב אשר: אורך וגודל השול או מקומות חניה וריענון?

<מאיר אלרם: גם מפרצי חירום וגם ריענון.

<מאיר אלרם: לא צריכים כמו באירופה, אבל צריכים לתת מענה.

<מאיר אלרם: בסוף דבריי אני רוצה להראות הדמיה של תאונה שעשינו- - -

יעקב אשר: אני מבקש, שמכתבים מסוג זה, שהם יותר מערכתיים, אם אפשר לכתב אותנו בעניין הזה.

<מאיר אלרם: תודה, אדוני.

<מאיר אלרם: לגבי הטכוגרף הדיגיטלי, אבנר הציג את הדברים.

<מאיר אלרם: אין לי מה להוסיף.

<מאיר אלרם: אני רק מקווה שהדברים יבשילו, ויבשילו מהר.

<מאיר אלרם: אנחנו מחכים יותר מדי זמן, ואנחנו מאמינים שהטכוגרף הדיגיטלי יעשה הבדל.

<מאיר אלרם: אני רוצה להתייחס לנושא הכשרת הנהגים.

<מאיר אלרם: אבנר הזכיר את תיקון 118.

<מאיר אלרם: תיקון 118 מדבר על הליווי של נהגים חדשים והשתלמות חובה.

<מאיר אלרם: הרשות הלאומית מזה שנים מפעילה תוכנית הדרכה לנהגים מקצועיים, חינמית.

<מאיר אלרם: כלומר יש מרצים שאני הסמכתי.

<מאיר אלרם: הם אמורים להגיע לחברות, ולתת הדרכה בנושאים גנריים לנהגי משאית – היסח דעת, שטחים מתים ועוד כמה נושאים גנריים.

<מאיר אלרם: אנחנו נתקלים בשיווק בקשיים בשיווק התוכנית, למרות שהיא חינמית, כי כשאנחנו מגיעים לחברה מסוימת, המשמעות מבחינת החברה - לזמן את הנהגים להדרכה, כלומר חבר מהחברות משלמות לנהגים עבור הנוכחות, ולכן אנחנו לא כל כך מצליחים לשווק את זה.

<מאיר אלרם: אני אומר את זה כי הדברים הם ברחל בתנו הקטנה.

<מאיר אלרם: התיקון הזה – אני 9 שנים ברשות – אני מכיר אותו כתיקון 78.

<מאיר אלרם: ב-2006 הוא עבר בקריאה ראשונה.

<מאיר אלרם: אחר כך מסיבות כאלה ואחרות לא המשיך הליך החקיקה.

יעקב פרי: הוא מחייב את החברות?

<מאיר אלרם: הוא מחייב השתלמות חובה, והוא מחייב גם ליווי לנהגים מקצועיים.

<מאיר אלרם: יש פער גדול בין תהליך ההכשרה לבין המיומנויות- - -

יעקב אשר: מי יזם את התיקון הזה?

<מאיר אלרם: משרד התחבורה.

יעקב אשר: למה זה נתקע, גבי?

<גבי בן הרוש: הבאנו את זה ב-2006, שהיה פורת, נדמה לי, עבר למשרד התחבורה לתיקונים, ואנחנו ב-2017.

<אבנר פלור: היו כל מיני בעיות שאני לא יודע לפרט אותן.

יעקב אשר: לא התייחסת לזה קודם.

<אבנר פלור: לא, התייחסתי, לגבי ליווי.

<אבנר פלור: אמרתי שזה עבר בוועדת שרים לחקיקה לפני שבועיים, ותוך חודש נגיש את זה לוועדה עם מה שהם ביקשו, השלמות כאלה ואחרות.

<אבנר פלור: כל העניין הוא לחייב רכב כבד ואוטובוסים בדומה לרכב פרטי.

<אבנר פלור: לא חצי שנה אלא בנושא שעות.

<אבנר פלור: למשל, 40 שעות ליווי לאוטובוסים, 80 שעות לרכב כבד.

יעקב אשר: רק לחדשים?

<אבנר פלור: לנהגים חדשים.

<אבנר פלור: ההשתלמות היא לנהגים קיימים.

יעקב אשר: וההשתלמות מופיעה בתוך העניין הזה?

<אבנר פלור: כן.

יעקב אשר: היא הופכת להיות חובה, כדי שהשירות שלהם יהיה אפקטיבי?

<אבנר פלור: כן.

יעקב אשר: מתי זה מגיע?

<אבנר פלור: לפני שבועיים היתה ועדת שרים, ובחודש הקרוב זה אמור להגיע שוב לוועדה.

<גבי בן הרוש: ועדת שרים מ-2006.

יעקב אשר: למה זה צריך לחזור?

<אבנר פלור: כי הם ביקשו מאתנו כמה משפטים שצריך לבחון אותם, יחד עם משרדי האוצר, משפטים וכו'.

יעקב אשר: כלומר עדיין לא אושר בוועדת שרים?

<אבנר פלור: עדיין לא.

<אבנר פלור: יש בדיקות פנימיות ממשלתיות.

יעקב אשר: אבל אם יש הסכמה עקרונית?

<אבנר פלור: מה שראש תחום קציני בטיחות מעדכן, שבכל מקרה במסגרת התקנות היום קציני בטיחות מחויבים בהדרכה אחת לשנה, כלומר זה קיים כיום מבחינת קציני בטיחות, שמחויבים להדריך את הנהגים – גם כשהוא נכנס לחברה וגם אחת לשנה, ובתיקון שיהיה ב-28.11 - גם זה מתייחס לזה.

יעקב אשר: אתם ראיתם את הטיוטה של זה, הרשות הלאומית?

<מאיר אלרם: כן.

יעקב אשר: זה מספק, מה שיש שם?

<מאיר אלרם: תיקן 118 מספק, ואני העליתי את זה כי אני מקווה שסוף-סוף התיקון הזה יבשיל לכדי חקיקה.

יעקב אשר: בבקשה, סיים.

<מאיר אלרם: אנחנו פועלים בתוך הרשות במסגרת התוכנית הזו, עם כל השותפים האסטרטגיים, ואני חייב לציין אותם כאן – יש פה נציגי צה"ל, רע"ן בטיחות, גבי בן-הרוש, משרד התחבורה, אגף הרכב.

<מאיר אלרם: אנחנו פועלים אתם יחד כשותפים אסטרטגיים של הרשות.

<מאיר אלרם: אני מבקש להדגיש עוד שני דברים, אדוני.

<מאיר אלרם: גם אמרו אבנר וגבי – אנחנו מתקדמים מאוד בנושא ריתום ואמצעי ריתום.

<מאיר אלרם: חבר הכנסת פרי שאל לגבי טכנולוגיות מתקדמות, בטיחות, אדוני.

<מאיר אלרם: אנחנו בהחלט חושבים שהקופסה הירוקה, יש כמה חברות שפיתחו אותה, והיועץ המשפטי שלנו, שנמצא כאן, יפעל כדי לקדם ולהביא את הקופסה הירוקה כמכלול, כטכנולוגיה מתקדמת בטיחות חובה ברכב כבד.

<מאיר אלרם: הצבא עשה שימוש מיטבי בקופסה הירוקה.

<גבי בן הרוש: לא כולם יודעים מה זה קופסה ירוקה.

<מאיר אלרם: קופסה ירוקה זו מערכת שמנטרת את דפוס הנהיגה של הנהג, ויכולה גם – בדרך כלל משדרת לאחור, לקצין הבטחות או למי שאחראי.

<מאיר אלרם: היא עושה עבודה מצוינת.

<מאיר אלרם: בנוסף, אני רוצה לציין כאן את הנושא של חקירות עומק.

<מאיר אלרם: אנחנו, כשאנחנו מזהים או תאונה קשה או תאונה שיש בה היבטים נוספים, שנכון לבחון לעומק, אנחנו עושים בדיקת עומק.

<מאיר אלרם: אראה תכף הדמיה של התאונה בכביש 1.

יעקב פרי: נסו לסיים, כי הזמן קצר ורשימת הדוברים ארוכה.

<מאיר אלרם: יש עוד שתי תאונות עומק שסיימנו, ורק לאחרונה קיבלנו אישור מהפרקליטות לחשוף אותה פומבית – זה התאונה שהיתה לפני כשנה בחשמונאים, ששם נהרגו שתי הולכות רגל מבאגר שנשמט ממשאית, והתאונה בכביש 4.

<מאיר אלרם: ארצה לסיום להראות בקצרה את ההדמיה בכביש 1.

<מאיר אלרם: גבי הזכיר תאונות שול, ופה יש גם היבט של שול ועוד כמה היבטים.

יעקב פרי: הדברים ברורים.

יעקב פרי: תודה.

יעקב פרי: אגף התנועה, משטרת ישראל.

יעקב פרי: דנה.

<דנה ימינחה: דנה ימינחה, ראש מדור ייעוץ וחקיקה, אגף התנועה.

<דנה ימינחה: סיימנו מספר פגישות עם משרד התחבורה במוטרה לקדם את תיקון התקנות.

<דנה ימינחה: מה שחשוב לי להדגיש הוא שתיקוני החקיקה שהוזכרו כאן על-ידי אבנר הם כדי שנוכל לבצע אכיפה בסופו של יום, עם כניסת הטכוגרף הדיגיטלי.

<דנה ימינחה: יכולת האכיפה שלנו וההסדרה שלה, הן בתקנות והן בחקיקה הראשית, היא תנאי הכרחי שבלעדיו לא נצליח בכל המהלך הזה של הכנסת הטכוגרף הדיגיטלי.

<דנה ימינחה: לכן אנחנו חייבים לדאוג לקדם את זה.

<דנה ימינחה: מבחינתנו, עד שההסדרה לא נעשית מבחינת סמכויות אכיפה, הטכוגרף יצטרך – נצטרך לחכות עם זה עד שהשוטר יוכל לממש את סמכותו ולבצע אכיפה – אחרת לא הועילו חכמים בתקנתם.

יעקב פרי: קלעת לדעת קטנים.

יעקב פרי: אני לא רואה שזה מתקדם בקצב שהוועדה היתה רוצה, ושבעלי, או הייתי קורא להם הלקוחות, היו רוצים.

יעקב פרי: צריך לזרז, אבנר.

יעקב פרי: זה בנפשנו.

יעקב פרי: כמה שאפשר.

יעקב פרי: פרדי הרשקוביץ, בוחן ראשי בחברת אגד, בבקשה.

<פרדי הרשקוביץ: בוקר טוב.

<פרדי הרשקוביץ: אני רוצה לדעת קודם כל, אבנר, אם הטכוגרף הדיגיטלי בשלב הזה הוא תחבורה בין-לאומית?

<אבנר פלור: לא.

<אבנר פלור: הטכוגרף הדיגיטלי יהיה לכל המשאיות והאוטובוסים שנוסעים בתוך הארץ.

<אבנר פלור: תיקון התקנה יתייחס לנהיגה בין-לאומית.

<פרדי הרשקוביץ: רציתי להבין, כי אנחנו בעד הטכוגרף הדיגיטלי.

<פרדי הרשקוביץ: יש לשים את הדברים על דיוקם.

<פרדי הרשקוביץ: אני אדבר בכותרות, ואם יש צורך, אחר כך נפתח, כי אני מבין שאין זמן.

<פרדי הרשקוביץ: אכן הטכוגרף הדיגיטלי מקל מאוד על אכיפת שעות עבודה ומנוחה – אין בכך ספק.

<פרדי הרשקוביץ: תרומתו, השפעתו הוא על אותן תאונות שנגרמות כתוצאה מעייפות, שהסטטיסטיקה לגבי זה, לא ידועה.

<פרדי הרשקוביץ: בניגוד למה שנאמר כאן גם על-ידי גבי חברי וגם על-ידי אבנר בישיבה הקודמת – והייתי בהשתלמות לגבי טכוגרף דיגיטלי בגרמניה - אני חושב שאני היחיד פה באולם, הוא לא יותר מדויק – הנתונים שמתקבלים מהטכוגרף הדיגיטלי הם באותו דיוק של הטכוגרף האנלוגי, וזה לפי הדירקטיבה האירופאית, כלומר זה לא יותר מדויק.

<פרדי הרשקוביץ: נכון שיש לו יכולת, הוא יותר אמין בפני זיופים, אבל לא נכון לומר שהוא אמין לגמרי, מכיוון שבהשתלמות שהייתי באנגליה לפני כמה חודשים הוצג העניין הזה.

<פרדי הרשקוביץ: התחכום של הטיפול בזיופים הוא ברמה כזו, שקשה למצוא את הזיופים הללו.

<פרדי הרשקוביץ: צריך להעמיד דברים על דיוקם.

<פרדי הרשקוביץ: בניגוד לנאמר כאן, הוא שומר נתוני מהירות רק 24 שעות, שזו בעיה, אם רוצים לדעת מה היתה מהירות הרכב 24 שעות לפני כן.

<פרדי הרשקוביץ: זה נותן פתרון של אד הוק, אבל אי-אפשר מעבר לזה.

<פרדי הרשקוביץ: זה אכן שומר נתונים על שעות עבודה ומנוחה 365 ימים.

<פרדי הרשקוביץ: יש בעיה שדיברתי עליה עם אילן חברי – אני הייתי אגב בתפקיד כראש מדור בוחנים, בזמנו – הוא נותן פחות נתונים על חקירת תאונות דרכים.

<פרדי הרשקוביץ: יש לשים דגש בעניין הזה.

<פרדי הרשקוביץ: הטכוגרף בכלל, לא נועד לחקירת תאונות דרכים אלא לשמור על שעות עבודה ומנוחה.

<פרדי הרשקוביץ: הטכוגרף האנלוגי, שהשתמשנו בו עשרות בשנים, כביי פרודקט, אבל הוא נותן הרבה פחות נתונים- - -

יעקב פרי: אבל כולנו מסכימים שאם נקפיד על שעות עבודה ומנוחה וחניה, נצמצם.

<פרדי הרשקוביץ: לא אמרתי שלא.

<פרדי הרשקוביץ: יש חוסר-התאמה, יש הבדל מהותי בין התקנות האירופאיות לתקנה 168.

<פרדי הרשקוביץ: הטכוגרף הדיגיטלי בנוי כדי לאכוף את התקנות האירופאיות.

<פרדי הרשקוביץ: בסדנה שהיתה ביוזמת משרד התחבורה לפני כשנה, נאמר מפורשות על-ידי הנציגים, מומחים מכל העולם: אי-אפשר להתאים הטכוגרף הדיגיטלי לתקנה בארץ.

<פרדי הרשקוביץ: לכשירצו להתאים את התקנה האירופאית, או לאמץ אותה, יש לזה משמעויות מבחינת כמות הנהגים.

<פרדי הרשקוביץ: נצטרך הרבה יותר נהגים, ויש לקחת זאת בחשבון.

<פרדי הרשקוביץ: תודה.

יעקב אשר: תודה.

יעקב אשר: בבקשה.

יעקב אשר: אבי סייג, מה שאהבתי במכתב שלך, שציינת בסוף בשורה שאתה גם אדם עסקי, אבל הנושא מספיק חשוב שנגיד אותו ושנדע שיש פה אינטרס עסקי כזה או אחר, שזה לגיטימי לחלוטין.

<אבי סייג: אני עובד בכנסת סבר 22 שנה סביב הנושא של המילואים.

<אבי סייג: אני מייצג את כל עמותת המילואים וארגוני המילואים בחקיקה.

<אבי סייג: חברי גבי, שאנחנו עובדים יחד, סובל כמוני בתחום המילואים, אז אמרתי – יש פה בעיה מאוד קשה, שנקראת רמסה.

<אבי סייג: שמתי לכם מספר תמונות.

<אבי סייג: הרמסות האלה, לא מרושיינות בארץ.

<אבי סייג: אנחנו לא יודעים כמה יש, לא יודעים מי בנה אותן, לא יודעים מי תחזק אותם.

<אבי סייג: אני לא בא לפתוח את הדיון.

<אבי סייג: פשוט כתבתי את זה לכל המשרדים.

יעקב אשר: אין לזה תקן?

<אבי סייג: לא, והיום נוסעות על הכביש עשרות-אלפי רמסות בעשרות טונות, והסכנה היא מרובה.

<אבי סייג: נוסעים אחרי משאית כזו – זו סכנה יום-יומית.

<אבי סייג: אני מזכיר ועדת היגוי לבטיחות מכולות, קונטיינרים שאתם רואים בכביש.

<אבי סייג: יש כמיליון קונטיינרים בחיפה בשנה, מיליון באשדוד.

<אבי סייג: שם כל קונטיינר ממוספר, חד-ערכי בכל העולם.

<אבי סייג: אפשר לדעת מי הבעלים, מי ייצר אותו, מתי הבדיקה הבאה.

<אבי סייג: כל שנה וחצי אנחנו בוחנים את המכולות, ומי שבודק את המכולות הוא רק אדם שקיבל אישור ממשרד התחבורה, אחרי שהוא עבר קורס.

<אבי סייג: אנחנו מייצרים קורס בן 80 שעות, ואין סיבה שלא נעשה סדר בתחום של הרמסות.

<אבי סייג: זה דבר שאפשר להקים צוות היגוי.

<אבי סייג: גבי, אני שומע פה אבנר.

<אבי סייג: אגב, פנינו לכולם, להקים צוות היגוי, להביא רעיונות, וגם לכתוב תקן –מה go, no go.

<אבי סייג: מה צריך לתקן, כך שגם משטרת ישראל תדע מה תקין ולא תקין בכביש, כולנו נדע, ונוכל לבדוק זאת אחת לשנה, אחת לשנה וחצי.

יעקב אשר: תודה.

יעקב אשר: אבנר, התייחסותך.

<אבנר פלור: זו הפעם הראשונה שאני שומע את זה.

יעקב אשר: לגבי הרמסות האלה, יש משהו אצלכם שמגדיר?

<אבנר פלור: יש, אבל אני מבקש לבדוק את זה לפני שאני עונה.

<משה ויצמן: רמסה זו פרקטיקה שנהוגה בכל העולם ובטח בישראל.

<משה ויצמן: הצבא משתמש בזה המון בכיפת ברזל.

<משה ויצמן: אם יש לזה תקן – אני כרגע בודק את זה.

יעקב אשר: לא ביקשתי להפסיק עם הרמסות.

<משה ויצמן: זו פרקטיקה נהוגה, היא מתקיימת ועובדת על נתונים מאוד בסיסיים של חיבורים וכל מה שקשור להעמסה.

קריאה: אף אחד לא בודק.

יעקב אשר: אני לא כל כך אוהב את התשובה הזאת.

יעקב אשר: נכון שכולם מבינים שכזה דבר צריך לחבר.

<משה ויצמן: אמרתי שנבדוק.

יעקב אשר: לפעמים אנחנו משגעים יצרנים על כל מיני דברים קטנים, אם יש להם תקן, אין להם תקן, מספיק חזק, לא מספיק חזק.

יעקב אשר: פה בדבר כל כך מסוכן, שמסתובב במהירויות גבוהות על הכבישים, עם עצירות ועם הדברים הלול, וכל אחד יכול לקנות כזו רמסה ואפילו לשבת בבית ולהרכיב אותה מכמה פלטות כאלה ואחרות, ואף אחד לא יודע לאכוף את זה.

יעקב אשר: אם לכם אין תקן, גם המשטרה לא יודעת ודאי לאכוף את זה.

יעקב אשר: אני חושב שזה נושא שצריך להסדיר אותו.

יעקב אשר: לא קרה כלום, לא הוסדר עד היום – יוסדר הפעם.

<אבנר פלור: רק לדייק - כלים מסוכנים.

<אבנר פלור: כל כלי כזה מאושר על-ידינו ועל-ידי מעבדה מוסמכת באמצעות היצרן, שמתקין.

יעקב אשר: אתה מדבר על המשאית?

<אבנר פלור: לא, הרמסה על גבי המשאית.

<אבנר פלור: תגיד את הדברים על דיוקם.

<אבנר פלור: יחד עם זאת, זו פעם ראשונה שאני רואה את המכתב הזה.

<אבנר פלור: תקבלו מענה.

יעקב אשר: שוב אומר – האם – למרות שלדעתי, התשובה היא: כן – האם צריך רישוי מיוחד לזה?

יעקב אשר: האם צריך תקנות מיוחדות לזה?

יעקב אשר: אני חושב שכן.

יעקב אשר: תקיפו את הנושא הזה, תנו לי תשובה, ואם היא חיובית, והולכים קדימה, ניקח טווח של זמן.

יעקב אשר: כשיגיעו תקנות כאלה ואחרות – לא צריך פה חקיקה לדעתי, אבל תקנות כאלה ואחרות שיסגרו את הפינה הזו.

יעקב אשר: זה הכול.

יעקב אשר: לגבי סימונים, אתה רואה את התמונות פה – אין שום סימון.

יעקב אשר: אני יודע שכשאתה נוסע באירופה, לכל משאית יש סימונים זוהרים שמראים איפה גבולות הגזרה של אותה מכולה וכו'.

יעקב אשר: אני מבקש את המבט הרחב שלכם, ובהזדמנות זו, אם צריך, לעשות תקנות כשצריך.

יעקב אשר: אדוני יסלח לי, מיצינו את העניין.

<אבי סייג: רק – בתמונה מופיעה רמסה מבלגיה על מספר של מכונית בכלל.

<אבי סייג: אז אני לא בא לומר מה צריך.

יעקב אשר: זה ניתן לאנשי משרד התחבורה.

יעקב אשר: שמעון לוקמן, קצין בטיחות בתעבורה, שתי מילים.

יעקב אשר: דן גדרון – אני כבר מבקש סליחה.

יעקב אשר: בדיון הבא.

יעקב אשר: ב-10:00 אנחנו חייבים לצאת.

<שמעון לוקמן: בוקר טוב.

<שמעון לוקמן: אני מבקש להעיר שלוש-ארבע הערות ממש קצרות מתוך השטח, מתוך אלה שפוגשים את נהגי המשאיות.

<שמעון לוקמן: אין במדינת ישראל מקצוע נהג, אז כל הרעיונות של הדרכה, חניכה וכו' – אין מקצוע.

<שמעון לוקמן: משרד הכללה עד היום – אני מכיר את זה לפחות 16 שנה, גבי מכיר את זה יותר – אין מקצוע שנקרא נהג משא.

<שמעון לוקמן: נתחיל מזה שנעשה לו מקצוע שיהיה מסודר, ואז אפשר יהיה לתייג אותו, למספר אותו, לדעת מה הוא עשה ומה לא.

<שמעון לוקמן: עקרונית, אם לאדוני יש רשיון על משאית, מחר בבוקר רוצה לעבוד אצל גבי – דופק בדלת, מסכמים מחיר, מתחילים לעבוד.

<שמעון לוקמן: הנושא השני הוא נושא קציני הבטיחות.

<שמעון לוקמן: אכן אמור להיות דיון ב-28 בחודש אצל יושב-ראש ועדת הכלכלה מר כבל.

<שמעון לוקמן: התקנות שמוצעות שם לא יקדמו אותנו.

<שמעון לוקמן: הן לא מסדירות את משק הבטיחות הפרטי, מה שנקרא.

<שמעון לוקמן: ממש לא.

<שמעון לוקמן: הטכוגרף הדיגיטלי בישראל זה דיון המעקב – אני מכיר את הנושא מ-2003.

<שמעון לוקמן: בפגישה ראשונה שהיתה בהרצליה אל"מ במיל' סמי אללי בזמנו של שוקי עשה על זה עבודה.

יעקב אשר: ואתה חושב שזה לא יקרה.

<שמעון לוקמן: לא.

<שמעון לוקמן: אני חושב שאילו מדינת ישראל היתה רוצה טכוגרף דיגיטלי, התקנות כותבות – בתקנה היום לגבי 168 רשום - הטכוגרף הדיגיטלי – לא כתוב שהוא דיגיטלי, לא כתוב שהוא אנלוגי.

<שמעון לוקמן: כתוב: מכשיר רישום.

<שמעון לוקמן: שעות פעילות הרכב.

<שמעון לוקמן: אילו היו רוצים, לא צריך תקינה אירופאית ולא כלום.

<שמעון לוקמן: כל מה שצריך לעשות – לחלק את הכרטיסים וללכת לבדוק.

<שמעון לוקמן: זה הכול.

<שמעון לוקמן: והקישור לאירופה, משאיות עוברות, תקינה - איזו משאית נוסעת מישראל לאירופה?

<שמעון לוקמן: על בסיס יומי זה קורה?

<שמעון לוקמן: מה קורה פה?

<שמעון לוקמן: ברצינות.

<שמעון לוקמן: תקינה אירופאית סבבה.

<שמעון לוקמן: באירופה רכב המוביל אנשים מ-3.5 טון בטכוגרף דיגיטלי כל מה שמוגדר בתקינה אירופאית משנת 2006, אם איני טועה, והיישום היה ב-2002.

<שמעון לוקמן: בואו נהיה תכליתיים.

<שמעון לוקמן: עבר בוועדת הכלכלה נושא של איסוף עבר תעבורתי על נהגים.

<שמעון לוקמן: אדוני, באחריות אני אומר – מי שנוגע בזה – לא ישים, לא עובד, לא נותן את התוצאה, וחמור מזה – כמעט לא נגיש.

<שמעון לוקמן: אני לא רוצה לדבר, שפקידה בחברת הביטוח, אם אתה מעורב בתאונת דרכים, יכולה לדעת את העבר התעבורתי שלך בלחיצת כפתור.

<שמעון לוקמן: אני קצין בטיחות, נדרש למלא המון טפסים, בממשל זמין, ובדרך גם לשלם 6.5 שקלים על כל נהג שאני בודק, שאני לא יודע אם הוא באמת מקצועי ויש לו רשיון נהיגה.

<שמעון לוקמן: כלומר גם אם אני אומר שייתכן שהוא מסוכן לנהיגה, מחר בבוקר נהג כזה יגיד לי: יש לי רשיון נהיגה – איך אתה פוסל אותי?

<שמעון לוקמן: קצת בעייתי.

יעקב אשר: אייל הדר, קצין איגוד קציני בטיחות.

<אייל הדר: תודה.

<אייל הדר: ברשותך, אני רוצה להביע את עמדת האיגוד בנושא החשוב הזה.

<אייל הדר: עקרונית, האיגוד תומך במעבר לטכוגרף דיגיטלי, אבל לא ניתן להתעלם ממכשולים קודמים משמעותיים ביותר ראשוניים, כגון תקנה 168 כהווייתה היום, שיש להתאימה לדירקטיבה האירופאית, ולא לגייר אותה, משום שאנחנו חושבים, כתומכי הבטיחות או כמובילי דעה בבטיחות, אנחנו סוברים שגם ככה הנושא הזה הוא מאוד בעייתי, כפי שהוא היום.

יעקב אשר: חייבים לסיים.

<אייל הדר: נתמקד באכיפה.

<אייל הדר: אנחנו לא חושבים שהמעבר כשלעצמו לטכוגרף הדיגיטלי יפתור את הבעיה, למרות שאנחנו תומכים בו.

<אייל הדר: האכיפה היא הנושא היותר משמעותי.

יעקב אשר: ודאי.

יעקב אשר: והתקנות וההנחיות - הן המקום לאכיפה.

יעקב אשר: תודה רבה.

יעקב אשר: אני רוצה לסכם את הישיבה.

יעקב אשר: קודם כל, אני רוצה לקבל דיווח בנושא התקדמות הטכוגרף, לראות מה קרה אחרי השבועיים האלה, אבנר, מכם וגם ממשרד החוץ.

יעקב אשר: אני מבקש תוך חודש לקבל דיווח בכתב לוועדה על הישיבה שביקשנו לגבי הנושא של ההתאמה בין נושא בטיחות בדרכים לשעות העבודה והמנוחה של נהגים, בחינה של תיקון התקנות הקיימות היום.

יעקב אשר: אבקש לקבוע, כפי שביקשתי, פגישה בנושא תחנות העצירה והריענון עם מתכנני תמ"א 42, בעצם עם לשכת התכנון.

יעקב אשר: להזכיר את נושא הרמסות במשאיות, לשמוע את חוות דעתכם, האם יש צורך בתקינה, ואם כן, איך, כמה ומתי.

יעקב אשר: תודה רבה, הישיבה נעולה.